Legenda I
Taru kertoo: vieraillessa Herran
 luona Maarian ja Martan kerran,
 Martta hääräsi ja yönkin valvoi,
 Maaria vain silmin Herraa palvoi.

 Lausui Herra silloin lähteissänsä,
 ystävänsä hartaat jättäissänsä:
»Molemmilla teill’ on maailmassa
 tehtävänne kaikkein korkeimmassa:

 raskautettujani hellin hoitaa,
 ruumiin sekä sielun haavat voitaa,
 Martan puhdistaa jo tuleentunut vilja,
 Maarian taas leikata se hiljaa.

 Usein uskon kautta ilman vertaa,
 Maaria ja Martta monta kertaa
 näkee Lazaruksen heräävän ja häivän
 poistuvan pois eestä Herran päivän.«

 Läksi käymään Herra. Poistuissansa
 puhkes ruusut, liljat loistossansa, –
 Martta ruusun taittoi, Maaria taas hiljaa
 käsin hellin hoivaeli liljaa.